****

**ΔΕΛΤΙΟ ΤΥΠΟΥ**

**Συναυλία των Μουσικών Συνόλων Πανεπιστημίου Θεσσαλίας (Synola)**

**στο Πολιτιστικό Φεστιβάλ Πανεπιστημίου Κύπρου,**

**με την τραγουδίστρια Νένα Βενετσάνου, σε αφιέρωμα για τον Νότη Μαυρουδή.**

Τα Μουσικά Σύνολα Πανεπιστημίου Θεσσαλίας (Synola), μετά από ένα δημιουργικό καλοκαίρι, με την συναυλία «Ανοιχτές Επικοινωνίες» στο Αθανασάκειο Αρχαιολογικό Μουσείο (6 Ιουλίου) και τη συμμετοχή στο 9ο Φεστιβάλ Πάου (1-4 Αυγούστου), συνεχίζουν την πολιτιστική τους πορεία.

Την Κυριακή 22 Σεπτεμβρίου, μετά από πρόσκληση του Πολιτιστικού Φεστιβάλ Πανεπιστημίου Κύπρου, τα Synola, συμμετέχουν στις φθινοπωρινές εκδηλώσεις του φεστιβάλ, σε ένα πρόγραμμα / αφιέρωμα στο Νότη Μαυρουδή, που παρουσιάστηκε πρώτη φορά στο Φεστιβάλ Πάου 2023, με τον τίτλο:

« Θα βρεθούμε ξανά… στα τραγούδια του Νότη Μαυρουδή»

<https://youtu.be/88qu0iA5NR4>

Στον υπέροχο χώρο του Αρχοντικού Αξιοθέας, στην πόλη της Λευκωσίας, σε απόσταση αναπνοής από την Πράσινη Γραμμή, όπου στεγάζεται το Πολιτιστικό Κέντρο Πανεπιστημίου Κύπρου «Μιχάλης Πιερής», παλιά και καινούργια μέλη, θα έχουν την ευκαιρία να ερμηνεύσουν μουσική, πλάι στη σπουδαία τραγουδίστρια και συνεργάτη του Νότη Μαυρουδή, Νένα Βενετσάνου, σε συνεργασία με το Γιώργο Τοσικιάν στην κιθάρα και τη Μαρία Θωίδου στην καλλιτεχνική επιμέλεια, φωνητική διδασκαλία και το τραγούδι.

Τις προβολές οπτικοακουστικού υλικού/ video art, υπογράφει ο Αλέξανδρος Σεϊταρίδης

Στη συναυλία συμμετέχουν: Αγγελική Καλαγασίδη, Νίκος Κολοβελώνης, Ανδρομάχη Ζηκοπούλου, Κωνσταντίνος Χαντζόπουλος, Βιβή Γουσέτη, Πέτρος Καλκάνης,

Φιλιώ Αζαριάδη, Φώτης Χατζηαντωνίου, Νανά Κούλη, Λευτέρης Κωνσταντίνου, Άννα Θωίδου, Ρήγας Πλαγεράς, Δέσποινα Αριστείδου, Γιώργος Τσιαμαντάς, Κική Καραγκούνη, Άντρη Ευρυπίδου.

Τα Μουσικά Σύνολα ΠΘ, φιλοξενούνται για τρίτη φορά στο Πολιτιστικό Φεστιβάλ Πανεπιστημίου Κύπρου (Αφιέρωμα στο Μάνο Χατζιδάκι 2012, αφιέρωμα στον Άλκη Αλκαίο 2015).

Η πολιτιστική αυτή επίσκεψη, είναι αποτέλεσμα συνεργασίας των δύο εκπαιδευτικών φορέων (Πανεπιστήμιο Θεσσαλίας και Πανεπιστήμιο Κύπρου) και συμβάλλει στην εξωστρέφεια του Πανεπιστημίου Θεσσαλίας και την επικοινωνία του με άλλα Πανεπιστήμια, στον τομέα του Πολιτισμού.

(Δηλώσεις συμμετοχής για τις δράσεις των Μουσικών Συνόλων Πανεπιστημίου Θεσσαλίας

στο mousika\_synola@uth.gr)